
REFERAT DE APROBARE

[bookmark: _Hlk182551930]În vederea accesării de fonduri nerambursabile pentru realizarea obiectivului de investiţie „Modernizare sistem iluminat public, etapa a 2-a in Orașul Boldești-Scăeni, județul Prahova”, UAT ORAȘ BOLDEȘTI-SCĂENI are în pregătire depunerea unui proiect de finanțare prin „Programul privind creşterea eficienţei energetice a infrastructurii de iluminat public”, act aprobat de ORDINUL nr. 1.866 din 12 octombrie 2021, publicat în Monitorul Oficial nr. 995 din 18 octombrie 2021, emis de Ministerul Mediului, Apelor și Pădurilor. Acest proiect vine în completarea demersurilor inițiate până în prezent de către oraș în vederea dezvoltării durabile a comunității locale. 
Scopul Programului îl reprezintă îmbunătăţirea calităţii mediului prin reducerea emisiilor de gaze cu efect de seră prin utilizarea unor corpuri de iluminat cu LED care să determine o eficienţă energetică ridicată și poluare luminoasă minimă. 
Obiectul Programului vizează modernizarea sistemelor de iluminat public prin înlocuirea corpurilor de iluminat existente având un consum ridicat de energie electrică cu corpuri de iluminat cu surse LED, completarea sistemului de iluminat public existent cu corpuri de iluminat cu surse LED (în situaţiile în care stâlpii de pe tronsonul respectiv nu sunt echipaţi cu corpuri de iluminat sau acestea sunt deteriorate/nefuncţionale), extinderea sistemului de iluminat existent, precum şi achiziţionarea şi instalarea sistemelor de telegestiune aferente obiectivelor de investiţii.
[bookmark: _Hlk182551979]Proiectul propus are valoarea totală de 3.314.784,24 LEI din care:
2.979.104,00 LEI din bugetul alocat prin program
335.680,24 LEI cheltuieli neeligibile

Conform GHIDULUI DE FINANŢARE a Programului privind creşterea eficienţei energetice a infrastructurii de iluminat public, Art. 13: Conţinutul dosarului de finanţare, (1)Dosarul de finanţare va cuprinde următoarele documente:
i) hotărârea consiliului local/Consiliului General al Municipiului Bucureşti/consiliului judeţean/organului de decizie al solicitantului, care va conţine:
1. aprobarea documentaţiei tehnico-economice şi a indicatorilor tehnico-economici;
2. acordul privind asigurarea şi susţinerea cheltuielilor necesare implementării proiectului care nu sunt finanţate de AFM.

[bookmark: _Hlk182552369]Supun spre aprobare prezentul proiect de Hotărâre a Consiliului Local privind aprobarea documentației tehnico-economice – faza DALI și a indicatorilor tehnico-economici, pentru obiectivul de investitii „Modernizare sistem iluminat public, etapa a 2-a în Orașul Boldești-Scăeni, județul Prahova”, în conformitate cu prevederile din: 
· [bookmark: _Hlk182552441]Forma consolidată a ORDINULUI nr. 1.866 din 12 octombrie 2021, publicat în Monitorul Oficial nr. 995 din 18 octombrie 2021, la data de 13 Noiembrie 2024 este realizată prin includerea modificărilor și completărilor aduse de: ORDINUL nr. 1.947 din 13 iulie 2022; ORDINUL nr. 3.305 din 27 decembrie 2022; ORDINUL nr. 2.490 din 5 noiembrie 2024.
· [bookmark: do|caII|ar12]ORDONANȚEI DE URGENŢĂ nr. 57 din 3 iulie 2019 privind Codul administrativ, Art. 129: Atribuţiile consiliului local, (4) În exercitarea atribuţiilor prevăzute la alin. (2) lit. b), consiliul local: d)aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;
· Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare
În speranţa aprobării, vă mulţumesc anticipat !






PRIMAR,
DINCĂ FLORIN IONUȚ














Consiliului Local al Oraşului Boldeşti-Scăeni


